বর্মার আসাম আক্রমণ
বর্মার আসাম আক্রমণ বলতে ১৮১৭ সাল থেকে ১৮২৬ সালের মধ্যে ব্রহ্মদেশের (এখনকার মিয়ানমার) সৈন্যের আসামে তিনবার করা আক্রমণকে বোঝায়। এর ফলে ১৮২১ সাল থেকে ১৮২৫ সাল পর্যন্ত আহোম রাজ্য বর্মাদেশের অধীনে ছিল। অসমীয়া লোকেরা এই সময়কালকে মানের দিন এবং মণিপুরীরা Chahi-Taret Khuntakpa (ধ্বংসের সাত বছর) বলে অভিহিত করে। এই আক্রমণ আসামে আহোম রাজ্যের ৬০০ বছরের শাসনের ভিত্তি ভেঙে দেয়। গণহত্যা এবং ভয়ে প্রবজনের ফলে রাজ্যের গঠন ধ্বংস হয়ে পড়ে। আগে আসামে উপনিবেশ করতে মনস্থ না করা ব্রিটিশদের সাথে মিয়ানমারের যুদ্ধ হয়। প্রথম ইঙ্গো-বর্মী যুদ্ধের পরে ব্রিটিশরা আসামের সাথে ব্রহ্মদেশও জুড়ে নেয়।